ЛеБрон задмина легендата Лари Бърд с нов трипъл-дабъл - Спорта.бг
ЛеБрон задмина легендата Лари Бърд с нов трипъл-дабъл
17.12.2017 | 11:29
ЛеБрон Джеймс реализира своя 60-и трипъл-дабъл в кариерата си при победата на Кливланд Кавалиърс над Юта Джаз със 109-100. ЛеБрон завърши с 29 точки, 11 борби и 10 асистенции срещу осакатения тим на Юта Джаз.
По този начин 32-годишният баскетболист изпревари Лари Бърд (59) и излезе на шеста позиция в историята на лигата по този показател. Пред ЛеБрон са само Уилт Чембърлейн (78), Ръсел Уестбрук (89), Джейсън Кид (107), Меджик Джонсън (138) и Оскар Робъртсън(181).
Хюстън Рокетс спечели срещу Милуоки Бъкс със 115-111, а най-резултатен в срещата стана Джеймс Хардън с 31 точки. Янис Адетокумбо вкара 28 точки за Бъкс. Ню Йорк Никс се наложи над Оклахома Сити Тъндър със 111-96, а новото попълнение на Никс Майкъл Бийзлиреализира 30 точки за отбора си. Ръсел Уестбрук записа 25 точки за гостите. В други двубои от НБА Мемфис Гризлис загуби от Бостън Селтикс с 93-102, Маями Хийт надви Лос Анджелис Клипърс с 90-85, а Минесота Тимбъруулвс отстъпи пред Финикс Сънс със 106-108.
Етикети:НБА | баскетбол | ЛеБрон Джеймс | Кливланд Кавалиърс
Мерим сили срещу участник на Мондиала на 27 март
Спас Русев в Инстаграм: Fuck you very much